text: Se her, hvor busserne holder stille i dag
  03 februar 2011 kl. 06.59
  Arbejdsnedlæggelser blandt buschaufførere betyder ingen busser på gaden flere steder i Syddanmark i dag. Det går ud over passagerer i Vestjylland.
  Hvis man bor i Esbjerg eller på Fanø er man i dag nødt til at finde alternative måder at komme rundt på.
  Bybusserne i Esbjerg og busserne på Fanø holder helt stille i dag, skriver Sydtrafik.dk.
  Årsagen til de manglende busser på gaderne er, at buschaufførerne har valgt at nedlægge arbejdet i protest mod, at regeringen vil afskaffe efterlønnen.
  Sydtrafiks rejsegaranti er suspenderet i dag, hvilket vil sige, at passagerne ikke får kompensation, når bussen ikke vil være der til tiden.
  